**Aleksandr Igorevitš Grištšuk** (ven. Александр Игоревич Грищук, s. 31. lokakuuta 1983) on venäläinen shakin suurmestari. 

Grištšuk pääsi vuoden 2000 shakin maailmanmestaruuskisoissa välieriin ja vuonna 2004 puolivälieriin. Vuoden 2005 FIDE:n maailmancupissa hän pääsi 10 parhaan joukkoon ja sitä kautta shakin maailmanmestaruusottelun kandidaattiturnaukseen. Siitä hän pääsi eteenpäin kahdeksan parhaan MM-turnaukseen Meksikossa 2007, jossa hän jäi viimeiseksi.

Grištšukin tiedetään olevan myös yksi parhaista pikashakin pelaajista maailmassa. Hän on pitänyt myös ICC:n ranking-ennätystä hallussaan. Vuonna 2006 hän voitti pikashakin maailmanmestaruuden Israelissa pidetyssä turnauksessa tuloksella 10½/15 ja toisen mestaruutensa 2012 Astanassa. Hän on voittanut myös pikashakin Moskovan mestaruuden 2008 ja 2009.

Grištšuk voitti vuonna 2009 arvostetun shakkiturnauksen Linaresissa. Hän saavutti saman pistemäärän Vasyl Ivantšukin kanssa, mutta sai voiton nimiinsä useampien voitettujen pelien ansiosta. Samana vuonna hän voitti shakin venäjänmestaruuden.

Kun Magnus Carlsen kieltäytyi osallistumasta vuoden 2011 MM-ehdokasotteluihin, Grištšuk korvasi hänet FIDE Grand Prix -turnausten suorituksensa perusteella. Hän kohtasi ensimmäisellä kierroksella Levon Aronianin. Neljä peliä päättyivät tasan pistein 2–2. Katkaisupeleissä Grištšuk oli parempi nopeassa shakissa pistein 2½–1½ ja eteni semifinaaleihin kohdatakseen Vladimir Kramnikin. Kaikki pitkät pelit Kramnikia vastaan päättyivät tasan, jonka jälkeen sama toistui nopeassa shakissa. Pikashakissa Grištšuk voitti ensimmäisen pelin ja toinen peli päättyi tasan, joten Grištšuk selviytyi finaaliin Boris Gelfandia vastaan. Kuuden pelin mittaisessa finaalissa Gelfand kukisti Grištšukin viimeisen pelin voitollaan, joten oikeuden haastaa Viswanathan Anand maailmanmestaruudesta vuonna 2012 sai Gelfand.

Henkilökohtainen elämä
----------------------

Grištšuk oli aiemmin naimisissa ukrainalaisen suurmestarin Natalja Žukovan kanssa. Grištšuk on osallistunut shakin ohella myös pokeriturnauksiin. Sittemmin hän avioitui Jekaterina Lagnon kanssa. Pariskunnalla on neljä lasta.

Esimerkkipeli
-------------

17. Txe6+ ja musta luovutti pelin.
Seuraavassa pelissä Grištšuk voittaa Jevgeni Barejevin vain seitsemässätoista siirrossa.

1.e4 e6 2. 4 d5 3.e5 c5 4.c3 Rc6 5.Rf3 Rh6 6.Ld3 cxd4 7.Lxh6 gxh6 8.cxd4 Ld7 9.Rc3 Db6 10.Lb5 Tg8 11.O-O Rxe5 12.Rxe5 Lxb5 13.Dh5 Tg7 14.Tfe1 Td8 15.Rxb5 Dxb5 16.Rxf7 Txf7 17.Txe6+ 1-0 musta luovutti

Peli olisi voinut jatkua esimerkiksi seuraavalla tavalla:

17...Le7 18.Txe7+ Kxe7 19.Te1+ Kd6 20.Dxf7 Dd7 21.Df6+ Kc7 22.Te7 voittaen kuningattaren tornista.

Lähteet
-------

1. ↑  FIDE Chess Profile FIDE. Viitattu 28.1.2014.
2. ↑  Moscow Blitz Chess Championship chessdom.com.  Arkistoitu 6.9.2009. Viitattu 3.9.2009. (englanniksi)
3. ↑  Grischuk wins World Blitz Championship ChessBase 10.7.2012
4. ↑  Linares R14: All games drawn, Grischuk wins on tiebreak  1.02.2009. ChessBase. Viitattu 11.3.2009. (englanniksi)
5. ↑  Doggers, Peter: Grischuk & Galliamova are the new Russian Champions *Chessvibes*.  29.12.2009.  Arkistoitu 2.1.2010. Viitattu 30.12.2009.
6. ↑  FIDE announcement for the Candidates Matches 2011  10.9.2010. FIDE. Viitattu 15.5.2011. (englanniksi)
7. ↑  FIDE Candidates R1 Tiebreak: Aronian out; Kramnik saved by the clock!  9.5.2011. ChessBase. Viitattu 15.5.2011. (englanniksi)
8. ↑  FIDE Candidates Semis Tiebreak: G-Day for the Ks  16.5.2011. ChessBase. Viitattu 16.5.2011. (englanniksi)
9. ↑  Doggers, Peter: Gelfand beats Grischuk, wins Candidates 25.5.2011:  ChessVibes.  Arkistoitu 28.5.2011. Viitattu 29.5.2011. (englanniksi)
10. ↑
11. ↑  Grishuk takes sole lead in baku chess.com
12. ↑  Person of day: Kateryna Lagno  27.12.2021. Chess Federation of Russia. Viitattu 16.1.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aleksandr Grištšuk**.
* Aleksandr Grištšuk ChessGames.com-sivustolla (englanniksi)
* FIDE-kortti: Aleksandr Grištšuk (englanniksi)